Egil A. Egebakken

Egil Arne Egebakken (født 18. januar 1943 i Egersund) er en norsk autodidakt billedkunstner.

Egebakken vokste opp i Storgaten i Egersund.  Han skulle egentlig blitt baker, men startet med maling som 10 år gammel på loftet i bakeriet.  Til Oslo-området flyttet han i forbindelse med studier ved UiO.  Han fullførte en cand.mag-grad og arbeidet som lærer ved Solvang ungdomsskole i Asker, inntil han ble billedkunstner på heltid i 1974. Mens han arbeidet ved ungdomsskolen var han i 1970-73 elev av maleren Herman Bendixen ved Asker Malerskole, nå kalt Fabrikken Asker Kunstfagskole. Denne skolen var Egebakken initiativtaker til og dessuten administrerende leder for i noen år.

Egebakken maler ofte landskapsbilder, der det skiftende lyset i naturen spiller en viktig rolle.  Motivene henter han gjerne fra Asker, men også fra Jæren, Nord-Norge og Svalbard.  Det er sjelden personer i bildene, «de ødelegger roen» ifølge kunstneren selv.  

Flere kunstnerorganisasjoner har hatt glede av Egebakkens innsats. Han var leder for Akershus Bildende Kunstneres Forening i tre perioder, 1976-1979, 1979-1985 og 1987-1990, og i 1979 var han også Østlandsutstillingens førsteleder.

Egebakken er medlem av Norske Billedkunstere og Landsforeningen Norske Malere.  I en tiårsperiode var han kunstanmelder for Asker og Bærums Budstikke.  Han stod på kommunelisten til Venstre i Asker ved valget i 2011.  

Kunstverk av Egebakken er innkjøpt blant annet av Norsk kulturråd, Oslo kommunes kunstsamlinger, Kunst på arbeidsplassen, Akershus fylkeskommune, Asker kommune, Bærum kommune, samt flere kunstforeninger.  Egebakken har levert utsmykninger til både private og offentlige aktører, som for eksempel cruiseskip, Egersundshallen, Hovseter sykehjem, Landbrukets Hus i Oslo og Kværner i Egersund.

Egebakken er nå bosatt i Vollen i Asker.

Separatutstillinger 
Egebakken hadde sin første separatutstilling i 1970.  Listen inneholder et utvalg av separatutstillinger:
 1974 Unge Kunstneres Samfund,  Oslo 
 1977 Haugesund Kunstforening
 1977 Stavanger Kunstforening, Koloritten 
 1978 Kunstnernes Hus, Oslo
 1978 Asker Kunstforening
 1979 Kunstnerforbundet, Oslo
 1980 Galleri Bellman, Oslo
 1982 Galleri Siverts, Bergen
 1984 Haugesund Kunstforening
 1986 Lillesand og Birkenes kunstforening
 1987 Galleri Profil, Bergen
 1989 Galleri Parken, Bergen
 1989 Haugesund Kunstforening 
 1991 Galleri Tyra, Hole
 1992 Galleri Tyra, Hole
 1994 Galleri Tyra, Hole
 1994 Klepp Kunstforening
 1996 Elverum Kunstforening
 1997 Galleri Tyra, Hole

Kollektivutstillinger 
Egebakken har deltatt på Statens Kunstutstilling (Høstutstillingen) ni ganger siden han debuterte der i 1972.   Listen inneholder et utvalg av kollektivutstillinger:

 UKS Vårutstilling 
 1972 Statens Kunstutstilling 
 1972 Sandnes kunstforening, «9 unge»
 1974 Statens Kunstutstilling 
 1975 Statens Kunstutstilling 
 1976Statens Kunstutstilling 
 1976 Sørlandsutstillingen 
 1976 Vestlandsutstillingen 
 1977 Statens Kunstutstilling  
 1977 Sørlandsutstillingen  
 1977 Vestlandsutstillingen  
 1978 Statens Kunstutstilling 
 1978 Sørlandsutstillingen  
 1978 Vestlandsutstillingen  
 1979 Statens Kunstutstilling 
 1979 Østlandsutstillingen  
 1982 Statens Kunstutstilling 
 1982 Østlandsutstillingen 
 1984 Gruppeutstilling Akershus Bildende Kunstneres Forening, Zakopane i Polen.
 1985 Oslo Kunstforening 
 1993 Galleri Roenland, Jevnaker
 1994 Galleri Tyras sommerutstilling, Hole
 2001 Asker kunstforenings juleutstilling
 2004 Galleri Tyras høstutstilling, Hole
 2008 Asker kunstforenings juleutstilling

Referanser

Eksterne lenker   
 kunstpaanet.com.  «Egebakken og noen av hans verk». Besøkt 25. februar 2012.

Norske malere
Personer fra Eigersund kommune
Fødsler i 1943